CELEX: 62021TN0182
Language: sk
Date: 2021-04-07 00:00:00
Title: Vec T-182/21: Žaloba podaná 7. apríla 2021 – PKK/Rada

7.6.2021   
            
            
               SK
            
            
               Úradný vestník Európskej únie
            
            
               C 217/50
            
         
      Žaloba podaná 7. apríla 2021 – PKK/Rada
      (Vec T-182/21)
      (2021/C 217/66)
      Jazyk konania: angličtina
      
         Účastníci konania
      
      
         Žalobkyňa: Kurdistan Workers’ Party (Strana kurdských pracujúcich) (PKK) (v zastúpení: A. van Eik a T. Buruma, lawyers)
      
         Žalovaná: Rada Európskej únie
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  zrušil rozhodnutie Rady (SZBP) 2021/142 a vykonávacie nariadenie Rady (EÚ) 2021/138 v rozsahu, v akom sa týkajú PKK (tiež známej po názvom „KADEK“, tiež známej pod názvom „KONGRA-GEL“),
               
            
                  —
               
               
                  uložil Rade povinnosť nahradiť trovy konania navýšené o úroky, ktoré budú spresnené neskôr.
               
            
         Dôvody a hlavné tvrdenia
      
      Žalobkyňa na podporu svojej žaloby uvádza sedem žalobných dôvodov.
      
                  1.
               
               
                  Prvý žalobný dôvod sa zakladá na neplatnosti rozhodnutia Rady (SZBP) 2021/142 (1) a vykonávacie nariadenie Rady (EÚ) 2021/138 (2) v rozsahu, v akom sa týkajú žalobkyne, pretože sú v rozpore so zásadou právnej istoty a/alebo článkom 1 ods. 2 spoločnej pozície Rady 2001/931/SZBP (3) a/alebo s článkom 2 ods. 3 nariadenia Rady č. 2580/2001 (4). Žalobkyňa tvrdí, že Rada jasne a presne neidentifikovala koncepciu PKK.
               
            
                  2.
               
               
                  Druhý žalobný dôvod sa zakladá na neplatnosti rozhodnutia Rady (SZBP) 2021/142 a vykonávacieho nariadenia Rady (EÚ) 2021/138 v rozsahu, v akom sa týkajú žalobkyne, pretože žalobkyňu nemožno kvalifikovať ako teroristickú skupinu alebo subjekt tak, ako je definované v článku 1 ods. 3 spoločnej pozície Rady 2001/931/SZBP.
               
            
                  3.
               
               
                  Tretí žalobný dôvod sa zakladá na neplatnosti rozhodnutia Rady (SZBP) 2021/142 a vykonávacieho nariadenia Rady (EÚ) 2021/138 v rozsahu, v akom sa týkajú žalobkyne, pretože príslušné orgány neprijali nijaké rozhodnutie v zmysle článku 1 ods. 4 spoločnej pozície Rady 2001/931/SZBP.
               
            
                  4.
               
               
                  Štvrtý žalobný dôvod sa zakladá na neplatnosti rozhodnutia Rady (SZBP) 2021/142 a vykonávacieho nariadenia Rady (EÚ) 2021/138 v rozsahu, v akom sa týkajú žalobkyne, pretože žalovaná nevykonala nijakú primeranú revíziu, ako to požaduje článok 1 ods. 6 spoločnej pozície Rady 2001/931/SZBP.
               
            
                  5.
               
               
                  Piaty žalobný dôvod sa zakladá na neplatnosti rozhodnutia Rady (SZBP) 2021/142 a vykonávacieho nariadenia Rady (EÚ) 2021/138 v rozsahu, v akom sa týkajú žalobkyne, pretože rozhodnutie a vykonávacie nariadenie nespĺňajú požiadavky proporcionality a subsidiarity.
               
            
                  6.
               
               
                  Šiesty žalobný dôvod sa zakladá na neplatnosti rozhodnutia Rady (SZBP) 2021/142 a vykonávacieho nariadenia Rady (EÚ) 2021/138 v rozsahu, v akom sa týkajú žalobkyne, pretože ani jeden nespĺňa povinnosť odôvodnenia v súlade s článkom 296 ZFEÚ.
               
            
                  7.
               
               
                  Siedmy žalobný dôvod sa zakladá na neplatnosti rozhodnutia Rady (SZBP) 2021/142 a vykonávacieho nariadenia Rady (EÚ) 2021/138 v rozsahu, v akom sa týkajú žalobkyne, pretože porušujú jej právo na obhajobu a právo na účinnú súdnu ochranu.
               
            
         (1)  Rozhodnutie Rady (SZBP) 2021/142 z 5. februára 2021, ktorým sa aktualizuje zoznam osôb, skupín a subjektov, na ktoré sa vzťahujú články 2, 3 a 4 spoločnej pozície 2001/931/SZBP o uplatňovaní špecifických opatrení na boj s terorizmom a ktorým sa zrušuje rozhodnutie (SZBP) 2020/1132 (Ú. v. EÚ L 43, 2021, s. 14).
      
         (2)  Vykonávacie nariadenie Rady (EÚ) 2021/138 z 5. februára 2021, ktorým sa vykonáva článok 2 ods. 3 nariadenia (ES) č. 2580/2001 o určitých obmedzujúcich opatreniach zameraných proti určitým osobám a subjektom s cieľom boja proti terorizmu a ktorým sa zrušuje vykonávacie nariadenie (EÚ) 2020/1128
      (Ú. v. EÚ L 43, 8.2.2021, s. 1).
      
         (3)  Spoločná pozícia Rady z 27. decembra 2001 o uplatňovaní špecifických opatrení na boj s terorizmom
      (Ú. v. ES L 344, 2001, s. 93; Mim. vyd. 18/001, s. 217).
      
         (4)  Nariadenie Rady (ES) č. 2580/2001 z 27. decembra 2001 o určitých obmedzujúcich opatreniach zameraných proti určitým osobám a subjektom s cieľom boja proti terorizmu (Ú. v. ES L 344, 2001, s. 70; Mim. vyd. 18/001, s. 207).